|  |  |
| --- | --- |
| Den Arnamagnæanske Kommission |  |
| Mødereferat | 13. april 2016 |
| Forum | Den Arnamagnæanske Kommission, kommissionsmøde |  |
| Møde afholdt | 12. april 2016  |  |
| Sted | Rektors kontor, Nørregade 10  |  |
| Referent | Jytte Sander French |  |

Til stede

Ralf Hemmingsen, Erland Kolding Nielsen, Gunner Lind, Jens Schovsbo, Matthew Driscoll, Anne Mette Hansen og Jytte Sander French

**Afbud:** Hanne Ruus

Dagsorden

**1 Godkendelse af dagsorden**

**2. Meddelelser**

 a. Tilskud 2016

 b. Statsstipendier for 2016

**3. Regnskab 2015**

 a. Årsregnskab 2015 for Den Arnamagnæanske Kommission

 b. Årsregnskab 2015 for Det Arnamagnæanske Legat

**4. Ordbogsarbejdet på Ordbog over det norrøne prosasprog**

 a. Rapport over virksomheden ONP

 b. Om IT på ONP

**5. Trykte og elektroniske publikationer**

 a. Rapport om kommissionens trykte og elektroniske publikationer

**6. Den Arnamagnæanske Kommission 2017 – 2020**

**7. Eventuelt**

Ad. 1) Dagsordenen blev godkendt

Ad. 2) Tilskud 2016 blev taget til efterretning

 Indstillingen til Statsstipendier for 2016 blev taget til efterretning.

Ad. 3) Årsregnskabet 2015 for Den Arnamagnæanske Kommission

 blev godkendt. Revision af årsregnskabet er indeholdt i KUs revision.

 Årsregnskabet 2015 for Det Arnamagnæanske Legat blev godkendt og underskrevet.

Ad. 4) Rapporten blev taget til efterretning med den tilføjelse at Kommissionen imødeser en plan til næste kommissionsmøde i 2017 for det videre arbejde efter 2020.

 IT på ONP blev diskuteret og der blev udtrykt tilfredshed med det allerede udførte arbejde. Det blev aftalt at formanden for kommissionen har bemyndigelse til at godkende op til 300.000 kr. af de uforbrugte midler fra 2015 til det videre arbejde med opdatering og dokumentation af IT og website på ONP. Pengene kan anvendes til fornyelse af servere og frikøb af Alex Speed Kjeldsen i 2 – 3 måneder. Plan og budget for fornyelse af servere samt ASKs bistand sendes til godkendelse hos formanden.

Ad. 5) Det blev meddelt at Opuscula, Vol. XIV udkommer den 12. april og bliver sendt til kommissionens medlemmer. Det blev endvidere oplyst at arbejdet med næste bind (Vol. XV) er i gang. Der blev spurgt ind til de udgivelser som har været undervejs i en længere periode og det blev besluttet at der kan bruges op til 100.000 kr. til hjælp til at få udgivelserne *Egils saga Skallagrímssonar* II (B-redaktionen), Editiones Arnamagnæanæ Series A, vol. 20 og *Guðmundar sögur biskups II-IV*, Editiones Arnamagnæanæ Series B, vols. 7-9 færdiggjort.

Ad 6) Indstillingen fra Nordisk Forskningsinstitut til to kommissionsmedlemmer skal indsendes til KUs bestyrelse i august 2016. Da det næste ordinære kommissionsmøde afholdes i april 2017, blev det aftalt at de to eforer fortsætter til eventuel genudpegning i april 2017.

Ad. 7) Ralf Hemmingsen takkede for den ære det har været at være formand for Den Arnamagnæanske Kommission.

 Ralf Hemmingsen takkede såvel medlemmer som eforer for den dygtige indsats de har ydet i kommissionen, ligesom han udtrykte at det havde været en spændende opgave og det var rart at se at tingene samlet set nu er i en fornuftig gænge.

 Erland Kolding Nielsen takkede Ralf Hemmingsen for indsatsen som kommissionsformand, og udtrykte at det havde været nogle gode og interessante år.